Държавен вестник, бр. 54, 2025 г., стр. 15

БРОЙ  54	
Д Ъ Р Ж А В Е Н  В Е С Т Н И К 	
СТР.  15   
обезпечението се изготвя незабавно сметка 
за разпределение. 
(3) Алинеи 1 и 2 се прилагат и при удов­
летворяване на вземане на кредитор с право 
на задържане. 
Удовлетворяване на оспорени вземания 
Чл. 77. (1) За оспорено по реда на чл. 48 
вземане се заделя съответната сума в сметката 
за разпределение.
(2) Когато е оспорено само обезпечението 
или привилегията, вземането се включва като 
необезпечено до разрешаване на спора, като в 
сметката за разпределение се заделя сумата, 
която кредиторът би получил за обезпечено 
вземане.
Удовлетворяване на вземания под условие 
Чл. 78. (1) Вземане под отлагателно условие 
се включва в първоначалното разпределение 
като оспорено вземане. За него се заделя 
съответната сума от разпределението. При 
окончателното разпределение това вземане 
се изключва, ако до този момент условието 
не се е сбъднало.
(2) Вземане под прекратително условие се 
включва в разпределението като безусловно.
Удовлетворяване на обезпечени с имущест­
во на длъжника вземания
Чл. 79. Когато имущество на длъжника е 
ипотекирано или заложено за обезпечаване 
на чужд дълг или е придобито от длъжника, 
обременено с ипотека или залог, се прилага 
съответно чл. 717н от Търговския закон.
Публичност на сметката за разпределение 
Чл. 80. (1) Синдикът обявява в Регистъра 
по несъстоятелност сметката за разпределение 
и я представя на съда.
(2) Длъжникът и всеки кредитор могат да 
направят пред съда писмено възражение срещу 
сметката за разпределение в 14-дневен срок от 
обявяването є в Регистъра по несъстоятелност.
Одобряване на сметката за разпределение
Чл. 81. (1) Съдът по несъстоятелността 
одобрява с определение сметката за разпре­
деление, след като направи съответната про­
мяна, когато служебно или при възражение 
е констатирал незаконосъобразност.
(2) Определението за одобряване на смет­
ката за разпределение и постъпилите срещу 
него жалби се обявяват в Регистъра по несъс­
тоятелност, с което кредиторите и длъжникът 
се смятат уведомени. 
(3) Определението за одобряване на смет­
ката може да се обжалва в 14-дневен срок 
от обявяването му в Регистъра по несъстоя­
телност от длъжника и от кредитор, който е 
подал възражение срещу сметката за разпре­
деление, както и от кредитор, чието вземане е 
засегнато от определението на съда в случай 
на изменение или отмяна на сметката за 
разпределение. 
(4) Одобрената сметка за разпределение се 
изпълнява от синдика след влизане в сила на 
определението за одобряването є.
Допълнително включване 
Чл. 82. (1) Кредитор, който е предявил взе­
мането си след извършено разпределение, се 
включва в следващите разпределения без право 
на изравняване съобразно с вече платеното.
(2) В масата на несъстоятелността се 
включват допълнително новосъбраните суми 
от вземания на длъжника и от осребряване 
на имуществото, както и сумите от вземания, 
от които кредиторите са се отказали.
Връщане на остатъка 
Чл. 83. След пълното плащане на задъл­
женията остатъкът от масата на несъстоятел­
ността се предоставя на длъжника.
Отчет на синдика 
Чл. 84. В срок не по-дълъг от един месец 
след изчерпване на масата на несъстоятел­
ността, с изключение на непродаваемите вещи, 
синдикът представя на съда по несъстоятел­
ността отчет, който съдържа информация 
за дейността на синдика, за извършените 
разпределения на сумите и за останалите 
неплатени вземания.
Изслушване на отчета на синдика 
Чл. 85. (1) Съдът свиква заключително 
събрание на кредиторите в 14-дневен срок от 
получаването на отчета на синдика.
(2) На събранието се изслушва отчетът за 
извършените разпределения на сумите и за 
останалите неплатени вземания. Събранието 
взема решение и относно непродаваемите вещи 
от масата на несъстоятелността. Събранието 
на кредиторите може да вземе решение да 
бъдат предоставени на длъжника вещи или 
вземания с незначителна стойност, както и 
вземания, чието събиране би било значително 
затруднено.
Г л а в а  ш е с т а
ПРЕКРАТЯВАНЕ НА ПРОИЗВОДСТВОТО 
ПО НЕСЪСТОЯТЕЛНОСТ
Раздел I
Решение за прекратяване на производството
Основания за прекратяване на производ­
ството
Чл. 86. (1) Освен в другите предвидени 
в този закон случаи, производството по не­
състоятелност се прекратява с решение на 
съда, когато: 
1. след откриване на производството бъде 
установено, че не е налице някое от услови­
ята по чл. 31; 
2. са изплатени задълженията; 
3. масата на несъстоятелността е изчерпана. 
(2) Всеки кредитор на несъстоятелността 
може да иска от съда прекратяване на про­
изводството, като представи доказателства за